- Hindi News
- National
- मेढ़ क्षत्रिय मारवाड़ी स्वर्णकार समाज ट्रस्ट के खातों से रुपए निकालने पर स्थगन
मेढ़ क्षत्रिय मारवाड़ी स्वर्णकार समाज ट्रस्ट के खातों से रुपए निकालने पर स्थगन
मेढ़ क्षत्रिय मारवाड़ी स्वर्णकार समाज के ट्रस्टियों का विवाद समाप्त नहीं हो रहा है। हाल ही में कैलाश सोनी पक्ष द्वारा न्यायालय में ट्रस्ट के बैंक में जमा रुपए निकालने पर रोक लगाने के लिए आवेदन दिया था। न्यायालय ने बैंक से राशि निकालने पर रोक लगाते हुए स्थगन आदेश जारी कर दिया है।
समाज के दो गुटों के बीच 2009 से विवाद चल रहा है। समाज के चुनाव होने के बाद दो गुटों के बीच विवाद की स्थिति तब बनी, जब कैलाश सोनी गुट ने ट्रस्टी अशोक जड़िया व साथियों पर ट्रस्ट की जमा राशि नई संस्था बनाकर उसमें जमा करा देने और ट्रस्ट की जमीन को बेचने के प्रयास का आरोप लगाया। मेढ़ क्षत्रिय मारवाड़ी स्वर्णकार न्यास के अध्यक्ष कैलाश सोनी के अनुसार न्यायालय ने ट्रस्ट की जमीन पर स्थगन आदेश जारी किया था।
राशि निकालने पर रोक का आवेदन
हाल ही में कैलाश सोनी ने ट्रस्ट की ओर से निर्माण कार्य कराने के लिए न्यायालय से स्थगन आदेश हटाने का निवेदन किया था। न्यायालय ने स्थगन आदेश हटा दिया। इसके बाद कैलाश सोनी ने ट्रस्ट की ओर से फिर न्यायालय में आवेदन देकर बैंक में जमा रुपए निकालने पर रोक लगाने के लिए भी आवेदन दे दिया। न्यायालय ने बैंक से राशि निकालने पर स्थगन आदेश जारी कर दिया है।
इस विवाद का असर
समाज के दो गुटों की लड़ाई एक बार फिर चर्चा का विषय बन गई है। समाज एक तरफ सिंहस्थ में आने वाले हजारों समाजबंधुओं के स्वागत और लाखों यात्रियों की सेवा के लिए तैयारी में जुटा है, वहीं दूसरी तरफ विवाद के चलते इसमें व्यवधान की आशंका है। हालांकि इस विवाद के दूसरे पक्ष अशोक जड़िया ने इस मामले में किसी तरह की टिप्पणी से इंकार कर दिया है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva